Armenias sår

Armenias sår (armensk:  Verk Hajastani) er en historisk roman fra 1841 av Khatsjatur Abovjan. Den er skrevet i Jerevan-dialekten, og regnes som Abovjans mesterverk. Det var Abovjans debutroman, den første armenske romanen, i tillegg til det første litterære verket skrevet på østarmensk. Siden Abovjan skrev denne romanen, krediteres han som skaperen av det moderne østarmenske språket.

Den ble gitt ut i 1858 i Tbilisi, som på tiden var det kulturelle senteret for armenere som bodde i Det russiske imperiet før Den russiske borgerkrigen. Dette var ti år etter Abovjan forsvant og ble antatt død.

Boken er vanligvis kjent som Verk Hajastani, men hadde opprinnelig en lengre tittel: Verk Hajastani: Oghb hajrenaseri (; Armenias sår: En patriots klagemål).

Bakgrunn 
Khatsjatur Abovjan ble født i Kanaker, en liten landsby i nærheten av Jeveran. I barndommen hans var området styrt av persene. I 1827 ble det tatt over av russerne. Fra 1830 til 1836 studerte han ved Universitetet i Tartu. Han skrev boken i 1841.

Handling 

Handlingen i Armenias sår er basert på en hendelse som skjedde i Kanaker under den russisk-persiske krigen mellom 1826 og 1828.

En ung armensk jente som heter Takhuni blir kidnappet av soldatene til Hossein Khan Sardar, guvernøren i den armenske provinsen i Persia. Aghasi, som er hovedpersonen, dreper Sardars soldater og redder Takhuni. Guvernørens bror, Hassan, bestemmer seg for å straffe Aghasi for dette og ødelegger dermed flere armenske byer.

Utgivelser og oversettelser 
Boken ble først publisert i Tbilisi, da i Det russiske imperiet. Den ble senere publisert i Sovjetunionen i 1948, 1959 og 1977. Den ble også publisert to ganger i Armenia etter det ble uavhengig: i 2005 og 2009.

Den ble først oversatt til russisk i 1948. Boken ble oversatt til engelsk i 2005. Den ble også oversatt til litauisk i 1980.

Referanser

Eksterne lenker 
 Boken i fulltekst på armensk

Historiske romaner
Bøker fra 1841
Armensk litteratur